|  |
| --- |
| **GRB RH****REPUBLIKA HRVATSKA****ZADARSKA ŽUPANIJA****privlaka grbOPĆINA PRIVLAKA**Ivana Pavla II 4623 233 PRIVLAKA |

KLASA: 008-01/25-01/22

URBROJ: 2198-28-03-25-1

Privlaka, 3. listopada 2025. godine

**PREDMET: Poziv za sudjelovanje u otvorenom javnom savjetovanju u donošenju** **Odluke o porezima Općine Privlaka**

Poštovani,

pozivamo Vas da sudjelujete u otvorenom savjetovanju u donošenju Odluke o porezima Općine Privlaka, u skladu sa člankom 11. Zakona o pravu na pristup informacijama (Narodne novine broj 25/13, 85/15, 69/22).

Tema savjetovanja je: nova Odluka o porezima Općine Privlaka.

Ovom se Odlukom o porezima Općine Privlaka predviđaju izmjene u pogledu visine poreza na nekretnine na cijelom području Općine Privlaka u skladu sa zakonskim okvirom, a predlaže se donijeti novu odluku radi povećanja pravne jasnoće i učinkovitosti provedbe.

Načelnik Općine Privlake utvrdio je Nacrt Prijedloga Odluke o porezima Općine Privlaka i isti upućuje na internetsko savjetovanje.

Savjetovanje je otvoreno do **3. studenog 2025. godine.**

Napomena: Nakon završetka savjetovanja objavit će se Izvješće o provedenom savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi.

OPĆINA PRIVLAKA

JEDINSTVENI UPRAVNI ODJEL

Pročelnica

Ivana Skoblar Šango, mag.iur